Source: http://docplayer.fi/95507-Iakkaiden-laakehoito-sirkka-liisa-kivela-ja-ismo-raiha.html
Timestamp: 2017-11-23 13:13:54+00:00
Document Index: 4012373

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

IÄKKÄIDEN LÄÄKEHOITO Sirkka-Liisa Kivelä ja Ismo Räihä - PDF
Download "IÄKKÄIDEN LÄÄKEHOITO Sirkka-Liisa Kivelä ja Ismo Räihä"
1 IÄKKÄIDEN LÄÄKEHOITO Sirkka-Liisa Kivelä ja Ismo Räihä
2 Alkusanat Edellinen vanhusten lääkehoitoa käsitellyt Kapseli julkaistiin vuonna Silloin 75 vuotta täyttäneitä henkilöitä oli lähes puolet vähemmän kuin nyt. Elämä on pidentynyt ja käytettävissä on aiempaa enemmän lääkehoitoja moniin iän myötä yleistyviin sairauksiin, kuten muistihäiriöihin, luukatoon ja eturauhasen liikakasvuun. Iäkkään ihmisen lääkityksen tuottamat ongelmat ovat aiheellisesti nousseet keskustelun kohteiksi. Haitat on syytä muistaa ja tunnistaa, mutta monilääkityksen pelon ei kuitenkaan tulisi johtaa tarpeellisten lääkehoitojen välttämiseen. Iäkkäiden lääkehoito on pääasiassa terveyskeskuslääkäreiden vastuulla, joten he, yhdessä vanhuksia hoitavien henkilöiden kanssa, ovat avainasemassa onnistuneen lääkehoidon toteutuksessa. Tämän Kapselin avulla halutaan helpottaa iäkkään ihmisen hoitoon osallistuvia parhaan mahdollisen lääkityksen valinnassa sekä sen hyötyjen ja haittojen seurannassa. Hannes Wahlroos Ylijohtaja Lääkelaitos Jorma Huuhtanen Pääjohtaja Kansaneläkelaitos
3 Esipuhe Elimistön vanhenemiseen kuuluu monia muutoksia, jotka vaikuttavat lääkeaineiden jakautumiseen, metaboliaan ja erittymiseen. Rasvan paino-osuuden lisääntyessä rasvaliukoisten lääkkeiden jakaantumistilavuus suurenee, ja veden paino-osuuden vähentyessä vesiliukoisten lääkkeiden jakaantumistilavuus pienenee. Maksan verenkierron ja metaboliakyvyn heikkeneminen hidastaa useiden lääkeaineiden metabolianopeutta. Munuaisten glomerulaarisen suodatuksen ja tubulaarisen aktiivisen erityksen heikentyessä lääkkeiden erittyminen hidastuu. Nämä muutokset on otettava huomioon iäkkäiden potilaiden lääkehoidossa. Homeostaattisten mekanismien teho heikkenee vanhetessa, mikä johtaa iäkkäiden heikentyneeseen kykyyn kompensoida lääkkeiden haittavaikutuksia. Haitallisten reaktioiden mahdollisuus lisääntyy. Haittavaikutukset voivat ilmetä varsin erityyppisinä kuin nuorilla tai keski-ikäisillä, mistä esimerkkejä ovat muistin heikkeneminen, sekavuus, huimaus, kaatuilu ja käytöshäiriöt. Elimistön vanhenemismuutokset etenevät hitaasti. Sitä, missä iässä ne on otettava huomioon lääkehoidossa, ei ole helppo määritellä. Samanikäisten henkilöiden väliset farmakokinetiikan ja farmakodynamiikan erot saattavat olla melko suuria. Yleisesti voidaan sanoa, että nämä muutokset tulee ottaa huomioon 75 vuotta täyttäneiden henkilöiden hoidossa. Mitä iäkkäämpi henkilö on, sitä voimakkaammat vanhenemisen aiheuttamat muutokset ovat ja sitä tarkemmin ne on otettava huomioon lääkehoidossa. Etenkin pitkäkestoiset sairaudet yleistyvät vanhetessa. Iäkkäät käyttävät samanaikaisesti useita lääkkeitä asianmukaisessakin hoidossa. Tämä lisää lääkkeiden yhteisvaikutusten vaaraa. Merkittävien yhteisvaikutusten ehkäisyyn tulee kiinnittää huomiota iäkkäiden potilaiden hoidossa. Iäkkäiden eli 75 vuotta täyttäneiden määrä Suomessa on ollut varsin pieni aina 1980-luvun alkupuolelle saakka (kuva). Vielä silloin ei ollut laajaa tarvetta keskustella ja kirjoittaa iäkkäiden lääkehoitojen erityispiirteistä luvulla tapahtunut 75 vuotta täyttäneiden ja etenkin ja 2000-luvuilla tapahtunut 85 vuoden ikään ehtineiden määrän voimakas kasvu on muuttanut terveydenhuollon asiakkaiden eli potilaiden ikärakennetta. Yhä useampi potilas on iäkäs, ja yhä vanhempia potilaita hoidetaan. Niiden potilaiden määrä, joiden lääkehoidossa vanhenemisen vaikutukset on otettava huomioon, on nykyisin suuri. Iäkkäiden suomalaisten määrä edelleen kasvaa tulevaisuudessa (kuva). Myös vanhimpien kansalaisten eli 95 vuotta täyttäneiden määrä lisääntyy. Iäkkäitä potilaita tulee olemaan todella paljon terveyspalvelujen piirissä. Tässä Kapseli-sarjan julkaisussa kuvaamme iäkkäiden lääkehoitojen yleispiirteiden lisäksi muutamien yleisten sairauksien lääkehoitojen yksityiskohtia. Joskin suosituksemme perustuvat kansainvälisiin ja suomalaisiin tutkimuksiin ja kriittisiin katsauksiin, suositustemme perusteiden puutteet tulee ottaa huomioon. Lääkehoitojen vaikutuksia koskeviin tutkimuksiin on osallistunut erittäin vähän 85 vuotta täyttäneitä henkilöitä. Yli 90-vuotiaiden keskuudessa tehdyt lääketutkimukset puuttuvat lähes kokonaan. Lääketutkimuksia tehdään melko valikoiduilla potilasryhmillä. Vain harvoissa tutkimuksissa on selvitetty lääkehoidon vaikutuksia tietyn sairauden ennusteeseen muilta pitkäaikaissairauksiltaan erityyppisten potilaiden keskuudessa. Kansainväliset iäkkäiden lääkehoitosuositukset perustuvat siihen, että lääkkeiden farmakodynaamiset vaikutukset ovat pitkälti samanlaisia eri ikäryhmissä ja että lääkehoitosuosituksia voidaan laajentaa kaikkein vanhimpiin potilaisiin ottaen huomioon ikääntymisen aiheuttamat farmakokineettiset ja farmakodynaamiset muutokset, homeostaattisten mekanismien heikkeneminen sekä useiden lääkkeiden samanaikaisen käytön aiheuttamat yhteisvaikutukset. Näihin perustuvat myös esittämämme lääkehoitosuositukset.
4 Iäkkäiden eli 75 vuotta täyttäneiden henkilöiden lukumäärä Suomessa vuosina , ja Tilastokeskuksen ennuste vuosille Toivomme, että suosituksistamme on hyötyä lääkäreille ja muille hoitotyöntekijöille heidän hoitaessaan iäkkäitä potilaita. Toivomme raporttimme palvelevan myös farmasian asiantuntijoita heidän neuvoessaan iäkkäitä lääkkeen käyttäjiä. Tekstejämme koskevia palautteita pidämme hyödyllisinä, ja toivommekin saavamme niitä. Turussa, heinäkuussa 2007 Sirkka-Liisa Kivelä yleislääketieteen professori yleislääketieteen ylilääkäri Ismo Räihä geriatrian dosentti ylilääkäri
5 Sisällys 1 Iäkkäiden henkilöiden lääkehoidon tavoitteet 1 2 Iäkkäät käyttävät useita lääkkeitä Tuloksia Kuopio 75+ -tutkimuksesta Liedon tutkimukset 1990-luvulla Mitä lääkkeitä ikääntyneet käyttävät? Ikääntyneiden lääkehoidon ongelmia 5 3 Miten vanheneminen voi muuttaa lääkevaikutuksia? Farmakokinetiikka Imeytyminen Jakautuminen Muuntuminen eli metabolia Erittyminen eli eliminaatio Farmakodynamiikka 7 4 Lääkkeiden haittavaikutuksia iäkkäillä henkilöillä 9 5 Lääkeaineiden yhteisvaikutuksista Farmakokineettisiä yhteisvaikutuksia Farmakodynaamisia yhteisvaikutuksia Vaikutusta voimistavia yhteisvaikutuksia Vaikutusta heikentäviä yhteisvaikutuksia Serotoniinioireyhtymä Pitkä QTc-aika ja sitä pidentäviä lääkkeitä 16 6 Iäkkäiden henkilöiden hoidossa vältettäviä lääkkeitä Suosituksia vältettävistä lääkkeistä ja lääkeyhdistelmistä Vahvat antikolinergit Pitkävaikutteiset bentsodiatsepiinit Muita iäkkäillä vältettäviä lääkkeitä Päällekkäisen lääkityksen välttäminen Psyykenlääkkeet Muut keskushermostoon vaikuttavat lääkkeet Serotonergiset lääkkeet Lääkkeet, joilla on kliinisesti merkittäviä yhteisvaikutuksia 18 7 Sydän- ja verisuonisairaudet Iäkkäiden hoidon erityispiirteitä Kohonnut verenpaine Näyttö iäkkäillä Diureetit ACE:n estäjät Angiotensiinireseptorin salpaajat Kalsiumsalpaajat Beetasalpaajat Lääkehoidon toteutus 21
6 7.3 Sepelvaltimotauti Näyttö iäkkäillä Asetyylisalisyylihappo Beetasalpaajat Kalsiumsalpaajat Statiinit ja muut lipidejä muuntavat lääkkeet Nitraatit Lääkehoidon toteutus Sydämen vajaatoiminta Näyttö iäkkäillä ACE:n estäjät ja angiotensiinireseptorin salpaajat Beetasalpaajat Diureetit Digoksiini Lääkehoidon toteutus Aivoinfarkti Näyttö iäkkäillä Asetyylisalisyylihappo Dipyridamoli Statiinit Varfariini Lääkehoidon toteutus Krooninen eteisvärinä Näyttö iäkkäillä Varfariini Asetyylisalisyylihappo Beetasalpaajat Kalsiumsalpaajat Digoksiini ACE:n estäjät ja angiotensiinireseptorin salpaajat Lääkehoidon toteutus 35 8 Diabetes Tyypin 2 diabetes Näyttö iäkkäillä Metformiini Sulfonyyliureat Insuliiniherkistäjät Insuliinihoito Lääkehoidon toteutus 38 9 Ahtauttavat keuhkosairaudet Keuhkoahtaumatauti Näyttö iäkkäillä Hengitettävät antikolinergit Beeta-2-agonistit Teofylliini Kortikosteroidit Mikrobilääkkeet Lääkehoidon toteutus 42
7 9.2 Astma Näyttö iäkkäillä Kortikosteroidit Beeta-2-agonistit Hengitettävät antikolinergit Teofylliini Leukotrieenireseptorin salpaajat Lääkehoidon toteutus Keuhkokuume Keuhkokuumeen hoito avohoidossa Keuhkokuumeen hoito sairaalassa Aspiraatiokeuhkokuume Virtsatietulehdus Naisen virtsatietulehduksen hoito Miehen virtsatietulehduksen hoito Pyelonefriitin hoito Laitosperäisen virtsatieinfektion hoito Virtsakatetrihoitoon liittyvän virtsatieinfektion hoito Toistuvien virtsatieinfektioiden ehkäisy Virtsainkontinenssi Antikolinergit Adrenergiset lääkkeet Lääkehoidon toteutus Eturauhasen hyvänlaatuinen liikakasvu Alfa-1-salpaajat Testosteroni-5-alfareduktaasin estäjät Lääkehoidon toteutus Muistisairaudet Dementian ehkäisy Kolinergiset ja glutaminergista hermovälitystä estävät lääkkeet Näyttö vaikutuksista Annostus ja hoidon seuranta Samanaikaisesti vältettäviä lääkkeitä Lääkehoidon lopettaminen Käytösoireet ja niiden lääkehoito Psykoosilääkkeet Masennuslääkkeet Bentsodiatsepiinit ja niiden kaltaiset lääkkeet Melatoniini Kolinergiset lääkkeet Karbamatsepiini ja valproaatti 61
8 15 Masennustilat Sairauden määritys Masennuslääkkeet Näyttö masennuslääkkeen käytön hyödystä Masennuslääkkeiden käytön turvallisuus Masennuslääkkeen valinta Masennuslääkehoidon kesto Lääkkeetön hoito Unettomuus Unen muutokset ikääntyessä Unettomuuden syitä Unettomuuden lääkkeetön hoito Levottomat jalat ja jaksoittaiset raajojen liikehäiriöt Uniapnea Uni-valverytmin häiriöt Toiminnallisen unettomuuden lääkkeellinen hoito Bentsodiatsepiinit ja niiden kaltaiset lääkeaineet Masennuslääkkeet Psykoosilääkkeet Melatoniini Vieroittaminen bentsodiatsepiinien ja niiden kaltaisten lääkkeiden käytöstä Kivun hoito Iäkkäiden kipu Parasetamoli ja tulehduskipulääkkeet Parasetamoli Tulehduskipulääkkeet Opioidit Kodeiini Tramadoli Dekstropropoksifeeni Morfiini ja oksikodoni Metadoni Fentanyyli Buprenorfiini Neuropaattinen kipu Trisykliset masennuslääkkeet Epilepsialääkkeet Muut kipulääkkeet Lääkehoidon toteutus Huimaus Huimausoireiden jaottelua Vanheneminen altistavana tekijänä Huimauksen syitä Huimausoireiden tutkiminen ja hoito 83
9 19 Ulkustauti Ulkustaudin vaaratekijöitä Lääkehoidon toteutus Ummetus Toiminnallisen ummetuksen syitä ja kriteerejä Lääkehoidon toteutus Osteoporoosi Osteoporoosin ja murtumien ehkäisy Lääkehoito Kalsium D-vitamiini Bisfosfonaatit Kalsitoniini Lääkehoidon toteutus Murtumien ehkäisy Lääkkeet ja kaatuminen Yleisiä vaaratekijöitä Lääkkeet kaatumisten vaaratekijöinä Psyykenlääkkeet Monilääkitys Muut lääkkeet Kaatumisten ehkäisy Ravitsemus Vitamiinit Kivennäisaineet Iäkkäiden vajaaravitsemus Käytännön ohjeita Lääkehoitojen kokonaisarviointi Uuden lääkehoidon aloittaminen Esimerkkejä lääkehoidon kokonaisarvioinneista Sanastoa Kirjallisuus 105
10 1 1 Iäkkäiden henkilöiden lääkehoidon tavoitteet Tässä Kapselissa esitetään tutkimuksiin ja muihin nykyisiin tietoihin perustuvia suosituksia iäkkäiden lääkehoidosta. Iäkkäillä henkilöillä tarkoitetaan 75 vuotta täyttänyttä väestöä. Yli 74-vuotiaat ovat sairastavuutensa ja toimintakykynsä suhteen heterogeeninen ryhmä. Heihin kuuluu erittäin hyvän fyysisen ja kognitiivisen toimintakyvyn omaavia, lähes terveitä kansalaisia. Monet heistä kuitenkin sairastavat yhtä tai useampaa sairautta. Useiden iäkkäiden henkilöiden fyysinen toimintakyky on jossain määrin heikentynyt, ja joidenkin fyysinen ja/tai kognitiivinen toimintakyky on selvästi heikentynyt. Saattohoidossa olevien ja kuolevien hoito on osa iäkkäiden hoitoa. Lääkehoidot muodostavat vain osan iäkkäiden ihmisten sairauksien hoitojen sekä toimintakykyisyyden parantamisen ja ylläpitämisen mahdollisuuksista. Lähes kaikkien sairauksien hoitoihin kuuluu muitakin kuin lääkehoitoja, ja niiden merkitys korostuu iäkkäitä hoidettaessa. Fyysisen, kognitiivisen, psyykkisen ja sosiaalisen kuntoutumisen edistäminen on oleellinen osa iäkkäiden potilaiden hoitoa. Lääkehoitojen tavoitteena on saada aikaan enemmän hyötyjä kuin haittoja. Lääkehaittojen todennäköisyys on luonnollisesti sitä suurempi, mitä iäkkäämpi henkilö on ja mitä useampia lääkkeitä käytetään samanaikaisesti. Lääkkeiden toivottujen ja ei-toivottujen vaikutusten tarkka seuranta kuuluu hyvään hoitoon. Tarkka seuranta ja potilaan, lääkäreiden, muun hoitohenkilökunnan ja omaisten saumaton yhteistyö ovat keskeisiä keinoja lääkehoitojen onnistumisen ja hoitotavoitteiden saavuttamiseksi. Yli 74-vuotiaan väestön heterogeenisuus tuo ongelmia lääkehoidon tavoitteiden ja suositusten määrittämiseen. Ongelmia aiheuttaa myös, että tämän ikäryhmän lääkehoitoja koskevia tutkimuksia on tehty paljon vähemmän kuin heitä nuorempien. Kontrolloituja ja satunnaistettuja tutkimuksia lääkehoitojen vaikutuksista on tehty vähän etenkin 85 vuotta täyttäneiden ja fyysisesti huonokuntoisten iäkkäiden sairauksien Taulukko 1.1 Iäkkäiden lääkehoitojen tavoitteita Kuolemien ehkäisy on keskeinen lääkehoitojen tavoite 75 vuotta täyttäneessä väestössä. Esimerkkinä tästä on henkeä uhkaavien sairaustilojen hoito antibiooteilla. Eliniän pidentämisen ohella on voimakkaasti korostettava fyysisen, kognitiivisen, psyykkisen ja sosiaalisen toimintakyvyn sekä elämänlaadun parantamista ja ylläpitämistä. Mitä iäkkäämpi väestöryhmä on, sitä keskeisempiä lääkehoitojen tavoitteita nämä ovat. Myös oireiden lievittäminen kuuluu lääkehoitojen tavoitteisiin. Oireenmukaisen hoidon keskeisin merkitys on, että se antaa iäkkäälle ihmiselle mahdollisuuden toimia ja ylläpitää fyysistä, kognitiivista, psyykkistä ja sosiaalista toimintakykyään. Oireiden väheneminen sinänsä vaikuttaa myönteisesti elämänlaatuun. hoidossa. Vanhimpien ja huonokuntoisimpien potilaiden lääkehoitoa varten joudutaan hoitosuosituksia pitkälti antamaan nuorilla ja parempikuntoisilla tehtyjen tutkimusten tulosten perusteella. Iäkkäiden lääkehoitojen tavoitteet eivät yleisellä tasolla poikkea heitä nuorempien lääkehoitojen tavoitteista (taulukko 1.1). Hyvä ravitsemustila ja nestetasapaino edistävät paranemista ja kuntoutumista. Spesifisten ravitsemushoitojen tai muiden lääkkeettömien hoitojen myönteisistä vaikutuksista on näyttöä myös 75 vuotta täyttäneiden potilaiden hoidoissa. Kognitiivinen terapia, muisteluryhmätoiminta, liikunta ja sosiaaliset ryhmätoiminnat edistävät iäkkäiden masennustilojen paranemista. Unettomuuden hoidossa mm. liikunnan ja oppimisteoriaan perustuvien hoitojen vaikutukset kestävät kauemmin kuin lääkehoitojen vaikutukset.
11 2 Muistihäiriöitä ja dementiaa sairastavien potilaiden hoidossa on näyttöä psykologispainotteisten ja psykososiaalisten hoitojen myönteisistä vaikutuksista potilaiden käyttäytymiseen. Lääkkeettömien hoitojen toteuttaminen lääkehoitojen ohella kuuluu iäkkäiden ihmisten hyvään hoitoon. Koska tämä Kapseli käsittelee lääkehoitojen periaatteita iäkkäiden henkilöiden hoidossa, lääkkeettömistä hoidoista kerrotaan vain lyhyesti. Geriatrisen lääkehoidon yleisperiaate: Aloita pienellä annoksella, seuraa vaikutuksia ja haittavaikutuksia ja suurenna annosta vähitellen sekä seuraa edelleen vaikutuksia ja haittavaikutuksia.
12 3 2 Iäkkäät käyttävät useita lääkkeitä Tutkimusprofessori Timo Klaukka, Kela Lääkkeiden käyttö yleistyy iän karttuessa. Suomen lääketilaston mukaan vuonna 2005 sai vuotta täyttäneistä henkilöistä 93 % korvausta avohoidossa hankkimistaan lääkkeistä (1). Vastaava osuus työikäisistä oli 61 %. Korvauksen saanti yleistyi aina ikäryhmään vuotiaat saakka, joilla se oli 95 %. Tämän ikäryhmän omasta kukkarostaan lääkkeistä maksama summa oli korkein eli 322 euroa vuodessa, kun se väestöllä keskimäärin oli 160 euroa. 2.1 Tuloksia Kuopio 75+ -tutkimuksesta Lääkkeiden käyttö on yleistynyt muutaman vuosikymmenen aikana koko väestössä ja erityisesti ikääntyneiden henkilöiden keskuudessa. Tätä voidaan tarkastella esimerkiksi Kuopio 75+ -tutkimuksen perusteella, joka on tehty vuosina 1998 ja 2003 (2). Lähes kaikilla (98 %) vähintään 75-vuotiaista tutkituista oli käytössään yksi tai useampi lääke molempina tutkimusvuosina. Määrä suureni tutkimusvuosien välillä keskimäärin 6,3 lääkkeestä 7,5 lääkkeeseen. Yksilökohtaisessa tarkastelussa vuonna 2003 joka toisella oli käytössään useampia ja joka kolmannella vähemmän lääkkeitä kuin vuonna Lääkkeiden määrä kasvoi eniten 85 vuotta täyttäneillä naisilla (7,1 > 9,5). Laitoshoidossa olleilla määrä lisääntyi 7,5 lääkkeestä 10,9 lääkkeeseen ja kotona asuneilla vanhuksilla 6,3 lääkkeestä 7,0 lääkkeeseen. Määrä kasvoi erityisesti niillä, jotka siirtyivät tutkimusaikana laitoshoitoon. Heistä 76 %:lla käyttö lisääntyi, kun vastaava osuus oli 48 % koko tutkimuksen ajan kotona asuneilla henkilöillä. Vuonna 1998 käytti 54 % kuopiolaisista vanhuksista vähintään kuutta lääkettä, kun vuonna 2003 osuus oli jo kaksi kolmasosaa. Yleisintä näin määritelty monilääkitys oli 85 vuotta täyttäneillä naisilla (73 % v ja 83 % v. 2003). Monilääkitys lähes kaksinkertaistui myös vuotiailla miehillä (38 % vs. 62 %). Vähintään 10 lääkettä samanaikaisesti käyttäneiden potilaiden osuus lisääntyi (19 % > 28 %). Kasvu oli merkittävintä 85 vuotta täyttäneillä naisilla, joista joka neljännellä oli vuoden 1998 selvityksen mukaan käytössään vähintään 10 lääkettä, kun vuoden 2003 tutkimuksessa osuus oli jo 49 %. 2.2 Liedon tutkimukset 1990-luvulla Liedossa 1990-luvun alussa ja lopussa tehdyn tutkimuksen aineistoon kuuluivat kunnan kaikki 65 vuotta täyttäneet henkilöt. Ikäryhmä oli siten nuorempaa kuin Kuopio 75+ -tutkimuksessa. Jotakin reseptilääkettä oli tutkimusta edeltäneen viikon aikana käyttänyt 78 % vuosina , ja 88 % vuosina (3). Samanaikaisesti käytössä olleiden lääkkeiden määrä oli vuosikymmenen alussa keskimäärin 3,1 ja lopussa 3,8 lääkettä. Useampaa kuin viittä lääkettä käytti 1990-luvun alussa 19 % kodeissaan asuneista vähintään 65-vuotiaista. Vuonna 1998 osuus oli 25 %. 2.3 Mitä lääkkeitä ikääntyneet käyttävät? Kuopio 75+ -tutkimuksen henkilöt käyttivät yleisimmin hermostoon vaikuttavia sekä sydän- ja verisuonisairauksien lääkkeitä (2). Vuonna 2003 hermostoon vaikuttavia lääkkeitä käytti kaksi kolmasosaa (65 %) kotona asuneista ja laitoshoidossa olleista ikäihmisistä lähes jokainen (98 %). Myös veritautien ja ruoansulatuselinten sairauksien lääkehoidot yleistyivät tutkimusaikana. Antitromboottisia lääkkeitä käytti yli puolet tutkituista vuonna Laksatiivien käyttö oli yleistä erityisesti laitoshoidossa. Laitospotilaista kaksi kolmasosaa käytti niitä vuoden 2003 tutkimuksessa. Psyykenlääkkeet Vuonna 2005 yli 74-vuotiaita suomalaisia oli , joista noin joka kuudes käytti avohoidossa peruskorvattua psyykenlääkettä. Näistä masennuslääkkeitä käytti noin , dementialääkkeitä ja psykoosilääkkeitä (4). Kelan korvaustilastojen mukaan masennuslääkkeiden käyttö oli avohoidossa yleisintä vuotiaiden keskuudessa (kuva 2.1). Dementialääkkeitä käytti useimmiten vuotiaat (kuva 2.2) ja psykoosilääkkeitä vuotiaat (kuva 2.3).
13 4 Kuva 2.1 Peruskorvattujen masennuslääkkeiden käyttäjien osuus (%) ikäluokasta % 14 % 12 % 10 % 8% 6% 4% 2% 0% naiset miehet Kuva 2.2 Peruskorvattujen dementialääkkeiden käyttäjien osuus (%) ikäluokasta % 6% 5% 4% 3% 2% 1% 0% naiset miehet Kuva 2.3 Peruskorvattujen psykoosilääkkeiden käyttäjien osuus (%) ikäluokasta % 6% 5% 4% 3% 2% 1% 0% naiset miehet
14 5 Psyykenlääkkeiden käyttö on yleistä sekä kotona asuvien että etenkin pitkäaikaislaitoksissa olevien iäkkäiden keskuudessa (5). Terveys tutkimuksen mukaan ikääntyneillä henkilöillä on melko yleisesti käytössään vähintään kaksi psyykenlääkettä (6). 2.4 Ikääntyneiden lääkehoidon ongelmia Yhteisvaikutusten mahdollisuus kasvaa käytettävän lääkemäärän lisääntyessä (7). Usean reseptilääkkeen samanaikaiseen käyttöön liittyy usein myös runsasta itsehoitolääkitystä. Yhteisvaikutusten kannalta erityisen ongelmallinen lääke on varfariini, koska sen pitoisuutta voivat muuttaa muut lääkkeet (8). Myös tämän lääkkeen käyttö on yleisintä ikääntyneillä. Yli 74-vuotiaista 15 % oli vuoden 2006 aikana käyttänyt varfariinia. Miehillä osuus oli suurempi (17 %) kuin naisilla (13 %). Voimakas rauhoittava vaikutus voi altistaa ikääntyneen henkilön mm. kaatumiselle, ja hänen kognitiivinen tasonsa heikkenee. Sedatiivisesti vaikuttavia lääkeaineita on varsinaisten psyykenlääkkeiden lisäksi somaattisten oireiden hoitoon tarkoitetuissa yhdistelmävalmisteissa. Väsyttävä ominaisuus liittyy myös monen lääkeryhmän haittavaikutuksiin etenkin lääkitystä aloitettaessa tai annosta suurennettaessa. Kansainvälisissä suosituksissa esitetäänkin usean psyykenlääkkeen samanaikaisen käytön kuuluvan iäkkäiden hoidossa vain kriittisesti harkittuihin erityistilanteisiin. Psykoosilääkkeet aiheuttavat parkinsonismin kaltaisia liikehäiriöitä iäkkäille jopa 5 6 kertaa yleisemmin kuin nuorille, ja myös tardiivin dyskinesian ja sydänperäisten äkkikuolemien vaara kasvaa psykoosilääkkeiden käytön pitkäaikaistumisen myötä (8). Neuroleptit ovat ongelmallisia myös antikolinergisen vaikutuksensa vuoksi. Monilääkitystä ei aina voi välttää, etenkin kun iäkkäillä on myös diagnosoimattomia sairauksia ja alilääkitystä (9). Lääkityksen vähentäminen edellyttää hyvää hoitosuhdetta ja pitkäjänteisyyttä. Kirjallisuus 1. Suomen lääketilasto Helsinki: Lääkelaitos ja Kela, Jyrkkä J, Hartikainen S, Sulkava R, Enlund H. Vanhusten monilääkitys huolen aiheena. Tuloksia Kuopio 75+ tutkimuksesta. Suomen Lääkärilehti 2006;61: Linjakumpu T, Hartikainen S, Klaukka T, Veijola J, Kivelä S-L, Isoaho R. Use of medications and polypharmacy are increasing among the elderly. J Clin Epidemiol 2002;55: Koski-Pirilä A. Vanhukset ja peruskorvatut psyykenlääkkeet. TABU 2007;2: Hartikainen S, Klaukka T. Laitoksissa hoidettaville määrätään paljon psyykenlääkkeitä. Suomen Lääkärilehti 2007;62: Klaukka T. Resepti- ja itsehoitolääkkeet. Raportissa Häkkinen U, Alha P (toim.). Terveyspalvelujen käyttö ja sen väestöryhmittäiset erot. Terveys tutkimus. Helsinki: Kansanterveyslaitoksen julkaisuja B10/ Hartikainen S, Linjakumpu T. Iäkkäiden lääkehoidon salakareja. Suomen Lääkärilehti 2004;59: Raunio H. Merkittävimmät yhteisvaikutuksia aiheuttavat lääkkeet kymmenen ainetta kärjessä. Suomen Lääkärilehti 2005;60: Strandberg TE, Pitkälä K, Kulp S, Tilvis RS. Use of cardiovascular drugs by homedwelling coronary patients aged 75 years and older. A population-based cross-sectional survey in Helsinki, Finland. Eur J Clin Pharmacol 2001;57:
15 6 3 Miten vanheneminen voi muuttaa lääkevaikutuksia? 3.1 Farmakokinetiikka Imeytyminen Useimpien lääkeaineiden imeytymisen kokonaismäärä ei muutu vanhetessa (taulukko 3.1). Aktiivisen mekanismin avulla imeytyvien lääkkeiden, kuten raudan, kalsiumin ja B 12 -vitamiinin, imeytyminen voi kuitenkin heikentyä. Maha-suolikanavan motiliteetin hidastuminen saattaa näkyä satunnaisesti otettavan lääkkeen vaikutuksen alkamisen myöhästymisenä. Merkittävä poikkeus on levodopa, jonka imeytyminen lisääntyy ikääntyessä. Syynä on mahalaukun limakalvon erittämän, levodopaa maha-suolikanavassa hajottavan entsyymin eli dopadekarboksylaasin erityksen väheneminen. Syljen erityksen väheneminen sekä lihaksiston, ihon, ihonalaisten kudosten ja peräsuolen seinämän verenkierron heikkeneminen vanhetessa saattavat hidastaa näiden reittien kautta annostettujen lääkkeiden imeytymisnopeutta Jakautuminen Lääkeaineiden jakautumisen muutokset ikääntyessä liittyvät pääasiassa kehon rasva- ja vesipitoisuuden muutoksiin. Myös verenkierron heikkeneminen, lean body mass -kudososan paino-osuuden pieneneminen sekä vanhuksen pieni kokonaispaino voivat muuttaa lääkeaineiden jakautumista. Koska vesiliukoisten lääkeaineiden pitoisuudet plasmassa ja rasvaliukoisten lääkeaineiden pitoisuudet kudoksissa kohoavat ja puoliintumisajat pitenevät ikääntymisen myötä, monien lääkkeiden annosten pienentäminen on tarpeen. Pienipainoisen vanhan ihmisen lääkeainepitoisuus voi nousta korkeaksi etenkin, jos hänelle annetaan laskimonsisäisesti sama lääkeannos kuin keski-ikäiselle. Iäkkään henkilön paino tuleekin ottaa huomioon lääkeannosta määritettäessä. Albumiinipitoisuuden pienetessä iän myötä sitoutumattoman lääkeaineen ja lääke- Taulukko 3.1 Farmakokineettisiä muutoksia ikääntyessä Imeytyminen syljen eritys vähenee suolahapon eritys vähenee, mahalaukun ph nousee mahalaukun tyhjenemisnopeus hidastuu ohutsuolen pinta-ala pienenee suoliston motiliteetti hidastuu aktiiviset imeytymismekanismit heikkenevät, mutta passiivinen diffuusio ei muutu lääkeaineiden imeytyminen voi hidastua, mutta useimpien lääkeaineiden imeytymisen kokonaismäärä ei muutu Jakautuminen plasman albumiinipitoisuus pienenee sydämen minuuttitilavuus pienenee ja ääreisverisuoniston vastus kohoaa kehon lean body mass -osan painoosuus pienenee kehon veden paino-osuus pienenee ja rasvan paino-osuus suurenee rasvaliukoisten lääkeaineiden jakaantumistilavuus suurenee vesiliukoisten lääkeaineiden jakaantumistilavuus pienenee Metabolia: monen lääkeaineen puoliintumisaika pitenee maksan verenkierto ja ensikierron metabolia heikkenevät maksasolujen määrä vähenee maksan entsyymiaktiivisuus voi heiketä Eliminaatio: monen lääkeaineen erittyminen hidastuu munuaisten ja munuaiskerästen koko pienenee munuaisten verenkierto heikkenee munuaiskerästen määrä vähenee glomerulaarinen suodatus heikkenee tubulaarinen eritys hidastuu
16 7 Taulukko 3.2 Eräitä lääkeaineita, joiden metabolia maksassa on heikentynyt iäkkäillä diatsepaami enalapriili erytromysiini fenytoiini kinidiini klooridiatsepoksidi levodopa lidokaiini morfiini nifedipiini nortriptyliini piroksikaami propranololi teofylliini triatsolaami verapamiili aineen kokonaispitoisuuden (sitoutumaton ja sitoutunut) suhde saattaa muuttua. Sitoutumattoman lääkeaineen pitoisuus kuvastaa lääkevaikutusta paremmin kuin kokonaispitoisuus Muuntuminen eli metabolia Maksan vanhenemismuutokset heikentävät alkureitin metaboliaa. Tässä vaiheessa voimakkaasti metaboloituvien lääkeaineiden (esim. nifedipiini, labetaloli, nitraatit, verapamiili) hyötyosuudet suurenevat, joten annoksien tulee olla pienempiä kuin keski-ikäiselle. Maksan verenkierron ja metabolian heikkeneminen voi pidentää myös useiden muiden lääkeaineiden puoliintumisaikaa ja suurentaa niiden pitoisuutta plasmassa (taulukko 3.2) Erittyminen eli eliminaatio Glomerulaarinen suodatus ja tubulaarinen aktiivinen eritys heikkenevät vanhetessa. Seurauksena voi olla 30 %:n alenema munuaisten erityskyvyssä ikävuoden paikkeilla Taulukko 3.3 Lääkeaineita, joilla on kapea terapeuttinen leveys ja joiden erittyminen virtsaan on hidastunut iäkkäillä digoksiini atenololi, sotaloli disopyramidi kaptopriili, enalapriili, lisinopriili amikasiini, gentamisiini, netilmisiini, tobramysiini ja vankomysiini tetrasykliini etambutoli litium metotreksaatti amantadiini metformiini ja 50 %:n alenema 80-vuotiaana. Iäkkäät ovat kuitenkin heterogeeninen ryhmä, eikä kaikkien samanikäistenkään munuaisfunktio heikkene samaa tahtia. Kreatiniinin tuotanto pienenee vanhetessa lihasmassan vähentyessä, joten seerumin kreatiniini on epäspesifinen iäkkäiden munuaisfunktion arvioinnissa. Seerumin kystatiini-c-pitoisuus ja kreatiniinin puhdistuma ovat spesifisempiä ja suositeltavia iäkkäiden munuaisfunktion määrityksessä. Monien lääkkeiden erittyminen hidastuu, mikä on otettava huomioon annostuksessa. Jos lääkeaineen terapeuttinen leveys on kapea ja lääkeaine erittyy täydellisesti tai osittain muuntumattomana, pieni lääkeannos on erityisen välttämätön (taulukko 3.3). Mikä tahansa äkillinen sairaus voi heikentää iäkkään potilaan munuaisfunktiota ja johtaa lääkepitoisuuksien suurenemiseen sekä haittavaikutuksiin. 3.2 Farmakodynamiikka Farmakodynaamisia muutoksia ikääntyessä voivat aiheuttaa reseptoreiden määrän, herkkyyden tai sitoutumismekanismien muutokset tai muutokset lääkeaineen sitoutumisen
17 9 4 Lääkkeiden haittavaikutuksia iäkkäillä henkilöillä Iäkkäät henkilöt saavat lääkeaineista haittavaikutuksia herkemmin kuin heitä nuoremmat. Monilääkitys eli polyfarmasia lisää haittavaikutusten ja haitallisten yhteisvaikutusten vaaraa. Hoito-ohjeiden toteutuminen voi iäkkäällä potilaalla olla heikompaa kuin keski-ikäisellä, mikä myös altistaa lääkkeiden haittavaikutuksille. Toisaalta haittavaikutukselta näyttävä oire voi johtuakin sairaudesta eikä lääkkeistä. Varfariini, tulehduskipulääkkeet, psyykenlääkkeet, diureetit, opioidit, antikolinergiset lääkkeet, digoksiini, Parkinsonin taudin lääkkeet ja epilepsialääkkeet kuuluvat yleisimmin haittavaikutuksia aiheuttaviin lääkkeisiin. Lääkehaitat ovat tavallisia ja niiden hoitokustannukset ovat suuria. Kuitenkin lääkehoidon hyödyt pitää punnita lääkehoidon haittoa vastaan. Melkein mikä tahansa oire voi olla lääkkeen haittavaikutus (taulukko 4.1). Tavallisesti haittavaikutus ilmenee muutamien päivien tai parin viikon kuluessa lääkehoidon aloittamisesta tai lääkeannoksen suurentamisesta. Ongelmallisimpia oireita ovat kognitiivisten kykyjen heikkeneminen, sekavuus, väsymys, näköhäiriöt, käytöshäiriöt, huimaus, ortostaattinen hypotonia, kaatuminen, virtsainkontinenssi, virtsaumpi, ummetus, akatisia, jäykkyys ja liikkumisen heikkeneminen. Homeostaattisten mekanismien heikkenemisen takia ortostaattinen hypotonia ja kaatuilu ovat tavallisia monien verenpainelääkkeiden, psykoosilääkkeiden ja trisyklisten masennuslääkkeiden haittoja. Kuivumisesta johtuva väsymys, tasapainohäiriöt ja jopa sekavuus sekä virtsankarkailu ovat esimerkkejä diureettien haittavaikutuksista. Hypotermia voi aiheutua suoraan lääkeaineen farmakologisesta vaikutuksesta tai epäsuorasti vähentyneestä liikunnasta. Bentsodiatsepiinit ja niiden tavoin vaikuttavat lääkeaineet, fentiatsiinit, trisykliset masennuslääkkeet ja opioidit voivat aiheuttaa hypotermiaa. Alkoholin käyttö lisää hypotermian mahdollisuutta. Virtsaretentio, virtsaumpi, näköhäiriöt, muistin ja muiden kognitiivisten kykyjen heikkeneminen, sekavuus ja ummetus ovat antikolinergisten lääkkeiden yleisiä haittavaikutuksia. Taulukossa 4.2 luetellaan antikolinergisiä lääkeaineita. Lisäksi esimerkiksi dipyridamolilla on lievä antikolinerginen vaikutus. Bentsodiatsepiinien ja niiden kaltaisten lääkeaineiden, psykoosilääkkeiden, masennuslääkkeiden ja opioidien pitkäaikaisen käytön äkillinen lopettaminen aiheuttaa yleensä vieroitusoireita. Jos kyseessä ei ole vakava lääkehaitta, kuten serotoniinioireyhtymä tai neuroleptioireyhtymä, lääkitys lopetetaan asteittain annosta pienentäen. Muiden kuin bentsodiatsepiinien tai niiden tavoin vaikuttavien lääkkeiden käyttö voidaan lopettaa 2 5 viikon kuluessa. Pitkäkestoisesta bentsodiatsepiinikäytöstä vieroittaminen on syytä jaksoittaa parin kuukauden tai jopa 6 8 kuukauden ajalle. Haittavaikutuksien vähentämiseksi pyritään valitsemaan mahdollisimman turvallisia, mutta tehokkaita lääkkeitä. Lääkehaittoja voidaan vähentää myös tarkastamalla potilaan lääkevalikoimaa ja seuraamalla lääkkeiden käyttöä säännöllisesti esimerkiksi puolen vuoden tai vuoden välein. Samankaltaisesti vaikuttavien psyykenlääkkeiden käyttöä on vältettävä. Useiden keskushermoston kautta vaikuttavien lääkkeiden samanaikaisen käytön tulee perustua kriittiseen arviointiin. Dementiaa, Parkinsonin tautia tai muuta keskushermoston sairautta sairastavat potilaat saavat lääkehaittoja herkemmin kuin muut iäkkäät. Ainakin digoksiinin ja teofylliinin plasmapitoisuuden seuranta kuuluu hyvän lääkehoidon perusteisiin iäkkäillä. Myös varfariinihoidossa olevien potilaiden INR-arvoa tulee seurata.
18 10 Taulukko 4.1 Lääkkeiden kliinisesti merkittäviä haittavaikutusoireita iäkkäillä Haittavaikutus Muistihäiriö, muu kognitiivinen häiriö, sekavuus, käytöshäiriöt Huimaus, kaatuilu Ortostaattinen hypotonia Virtsainkontinenssi Ummetus Masennus Parkinsonismi (jäykkyys, vapina, liikkeiden hidastuminen) Väsymys Verenvuodot Näköhäiriöt Akilles-jänteen vaurio, jännetulehdus Tyypillisimmät lääkeaineet tai lääkeaineryhmät Bentsodiatsepiinit ja niiden tavoin vaikuttavat lääkeaineet Opioidit Antikolinergiset lääkkeet Psykoosilääkkeet, masennuslääkkeet Beetasalpaajat Parkinsonin taudin lääkkeet Epilepsialääkkeet Antihistamiinit Metoklopramidi Proklooriperatsiini Psyykenlääkkeet Epilepsialääkkeet Opioidit Glyseryylinitraatti Verenpainetta alentavat ja ortostaattista hypotoniaa aiheuttavat lääkkeet Verenpainelääkkeet; diureetit, beeta- ja alfa-1-salpaajat Nitraatit Psykoosilääkkeet Trisykliset masennuslääkkeet Parkinsonin taudin lääkkeet Diureetit Bentsodiatsepiinit ja niiden tavoin vaikuttavat lääkeaineet Antikolinergit Opioidit Diureetit Kalsiumkanavan salpaajat Antasidit Rauta Disopyramidi Kortikosteroidit Rasvaliukoiset beetasalpaajat Levodopa Bentsodiatsepiinit ja niiden tavoin vaikuttavat lääkeaineet Psykoosilääkkeet Metoklopramidi Proklooriperatsiini Litium Fluoksetiini Paroksetiini Bentsodiatsepiinit ja niiden tavoin vaikuttavat lääkeaineet Varfariini Asetyylisalisyylihappo, muut tulehduskipulääkkeet Antikolinergit Alfa-1-salpaajat; alfutsosiini, tamsulosiini Inhaloitavat steroidit (kaihin kehittyminen) Fluorokinolonit
19 11 Taulukko 4.2 Lääkeaineita, joilla on antikolinergista vaikutusta Antikolinergiset spasmolyytit hyoskiini glykopyrrolaatti Antikolinergiset antiemeetit skopolamiini Antikolinergiset pakkoinkontinenssilääkkeet oksibutiniini tolterodiini trospiumi Antikolinergiset keuhkolääkkeet ipratropiini oksitropiini tiotropium Vaikutusten sekä haittavaikutusten seuranta on järjestettävä lääkehoidon aloittamisen jälkeen, ja lääkeannosta suurennetaan vähitellen seurannan perusteella. Mitään iäkkäiden henkilöiden itsensä lääkehaittoina pitämiä ja heidän kertomiaan oireita ei pidä mitätöidä. Hoitotyön henkilökunnan hyvät tiedot asianmukaisista lääkehoidoista ja lääkkeiden vaikutuksista ja haittavaikutuksista sekä heidän havaintonsa iäkkäiden ihmisten oireista ja käyttäytymisestä ovat oleellisia hyvän lääkehoidon toteutumisessa. Antikolinergiset parkinsonismilääkkeet biperideeni Antikolinergiset lihasrelaksantit orfenadriini Rytmihäiriölääkkeet kinidiini disopyramidi Psykoosilääkkeet klooripromatsiini levomepromatsiini flufenatsiini perisiatsiini perfenatsiini klooriprotikseeni promatsiini tioridatsiini Trisykliset masennuslääkkeet imipramiini klooripramiini trimipramiini amitriptyliini nortriptyliini doksepiini Antihistamiinit difenhydramiini hydroksitsiini
20 12 5 Lääkeaineiden yhteisvaikutuksista Ikääntyminen ei yleensä muuta lääkeaineiden yhteisvaikutuksia, mutta niiden todennäköisyys on sitä suurempi, mitä useampia lääkkeitä on käytössä. Lisäksi haittaoireet ovat iäkkäillä korostuneet, erityispiirteenä mm. sekavuus. 5.1 Farmakokineettisiä yhteisvaikutuksia Farmakokineettisissä yhteisvaikutuksissa lääke vaikuttaa toisen lääkkeen farmakokinetiikkaan eli imeytymiseen, kulkeutumiseen verenkierrossa, hajoamiseen tai erittymiseen. Kyseisen lääkkeen pitoisuuden muuttuminen voi aiheuttaa sen toivottujen sekä ei-toivottujen vaikutusten muuttumisen heikommiksi tai voimakkaammiksi. Muutokset ovat kuitenkin melko harvoin kliinisesti merkittäviä. Antasidit, sukralfaatti sekä rauta- ja kalsiumvalmisteet voivat heikentää bisfosfonaattien, tetrasykliinien ja kinolonien imeytymistä suolistossa. Näiden lääkkeiden ottamisen välinen aika tulee olla vähintään kahden tunnin pituinen. Käytännössä tämä voidaan toteuttaa myös siten, että bisfosfonaattivalmiste otetaan aamulla ja kalsiumvalmiste tai muu lääkevalmiste illalla. Lääkeaine (esim. salisylaatti, fenytoiini), joka syrjäyttää toisen lääkeaineen plasman proteiinien sitoutumispaikasta, voi tehostaa syrjäytyneen lääkkeen vaikutuksia. Merkittävin käytännön vaikutus tällä mekanismilla on lääkevaikutuksen voimistuminen varfariinipotilaalla, mikä vaatii seurannan tehostamista. Kliinisesti merkittäviä yhteisvaikutuksia syntyy myös siten, että toinen lääke estää tai kiihdyttää toisen lääkeaineen metaboliaa maksassa, ohutsuolessa tai muualla elimistössä. Nämä yhteisvaikutukset eivät iäkkäillä poikkea keski-ikäisten tai nuorten lääkeaineinteraktioista. Lääkeainemetaboliassa keskeiset sytokromi-p-450- eli CYP-entsyymit ovat CYP1A2, CYP2C9, CYP2C19, CYP2D6 ja CYP3A4. CYP3A4-entsyymin on arvioitu osallistuvan joka toisen nykyisin käytössä olevan lääkkeen metaboliaan. CYP2D6 on tärkeä useiden psyykenlääkkeiden ja opioidien metaboliassa. CYP-entsyymin toiminta voi olla hidasta perintötekijöistä johtuen, ja suomalaisista noin 7 10 %:lla CYP2D6-entsyymi toimii hitaasti johtuen perinnöllisistä syistä. Nämä henkilöt hajottavat kyseisen entsyymin kautta metaboloituvia lääkkeitä erittäin hitaasti. Tietyn CYP-entsyymin toiminta voi hidastua toisen lääkkeen samanaikaisen käytön johdosta. Taulukossa 5.1 esitetään joidenkin yleisessä käytössä olevien lääkeaineiden osalta, mikä CYP-entsyymi hajottaa niitä ja mitkä lääkeaineet voivat hidastaa kyseisen CYP-entsyymin toimintaa ja siten suurentaa tätä CYP-entsyymiä metaboliassa käyttävän lääkeaineen pitoisuutta. Lääke voi myös kiihdyttää CYP-entsyymin toimintaa ja täten nopeuttaa toisen lääkkeen hajoamista. Tällaisia lääkkeitä ovat mm. karbamatsepiini, fenytoiini sekä rifampisiini. Entsyymitoimintaa kiihdyttävän lääkkeen käytön lopettaminen voi johtaa toisen lääkkeen pitoisuuden nousuun ja haittavaikutuksiin. Aihiolääke voi muuttua aktiiviseen muotoonsa sytokromi-p-450-entsyymijärjestelmän avulla. Kodeiini ja tramadoli ovat aihiolääkkeitä, jotka eivät ole vaikuttavassa muodossa lääkevalmisteessa. Ne muuntuvat vaikuttaviksi lääkeaineiksi maksan CYP2D6- entsyymien vaikutuksesta. Jos henkilöllä on samanaikaisessa käytössä kodeiini tai tramadoli ja jokin CYP2D6-entsyymin toimintaa estävä lääke, kodeiini tai tramadoli ei tehoa kipuun. Myöskään niillä henkilöllä, joiden CYP2D6-entsyymi toimii hitaasti perintötekijöistä johtuen, kodeiini tai tramadoli ei tehoa. Kolmas esimerkki aihiolääkkeestä on losartaani, joka metaboloituu vaikuttavaksi lääkeaineeksi CYP2C9-entsyymin välityksellä. Lääkeinteraktio voi syntyä myös siten, että toinen lääkeaine estää toisen erittymistä munuaisista. Esimerkiksi tulehduskipulääke voi estää metotreksaatin poistumista munuaisista. 5.2 Farmakodynaamisia yhteisvaikutuksia Vaikutusta voimistavia yhteisvaikutuksia Additiiviset tai potentoivat lääkeyhteisvaikutukset voivat johtua eri lääkkeiden samaan
LÄÄKITYSTIETOJEN AJANTASAISUUS JA ITSEHOITOVALMISTEIDEN KÄYTTÖ MONILÄÄKITYILLÄ IÄKKÄILLÄ
LÄÄKITYSTIETOJEN AJANTASAISUUS JA ITSEHOITOVALMISTEIDEN KÄYTTÖ MONILÄÄKITYILLÄ IÄKKÄILLÄ Niina Makkonen ja Liisa Vähälassi Helsingin yliopisto Helsingin yliopisto, Koulutus- ja kehittämispalvelut HY+ PD-projektityö